མན་སོར་དང་མག་ད་གཉིས་བྱང་ཨ་ཕི་རི་ཁའི་འགྲོ་བ་མིའི་ཐོབ་ཐང་སྲུང་སྐྱོབ་པ་ཡིན།ཁོང་གཉིས་ཀྱིས་གྲོང་ཁྱེར་ཆེན་པོ་ཞིག་གི་དབུས་སུ་གོམ་བགྲོད་ཀྱི་ལས་འགུལ་ཞིག་གོ་སྒྲིག་བྱ་རྒྱུའི་འཆར་གཞི་སྒྲིག་བཞིན་ཡོད།དེར་བརྟེན་ཁོང་གཉིས་ཀྱིས་ངོ་དེབ་བརྒྱུད་ནས་གོམ་བགྲོད་ལས་འགུལ་དེ་དྲིལ་བསྒྲགས་གནང་འདོད་ཡོད་ཀྱང་།ཉེན་རྟོག་པས་ཤེས་ནས་ལས་འགུལ་ནང་ཞུགས་བློ་ཡོད་མི་རྣམས་རྗེས་དེད་གཏོང་མི་ཡོང་ངམ་བསམ་པའི་བློ་འཚབ་ཡོད།གཞན་ཡང་ད་དུང་ཁོང་གཉིས་ཀྱིས་ལས་འགུལ་སྐབས་ཊུཝི་ཊར་བེད་སྤྱོད་བཏང་སྟེ་ལས་འགུལ་གྱི་གནས་སྟངས་ཇི་ཡིན་སྐབས་ཕྲལ་གནས་ཚུལ་ཕྱིར་གཏོང་བྱ་རྒྱུའི་འཆར་གཞི་ཡོད།འོན་ཀྱང་ཉེན་རྟོག་པས་ཊུཝི་ཊར་མཐོང་ནས་ལས་འགུལ་བ་རྣམས་ལ་འགོག་རྐྱེན་བཟོ་ཚེ་ཇི་ལྟར་བྱ་དགོས་པ་དང་།ལས་འགུལ་བ་རྣམས་ཉེན་རྟོག་པས་ངོས་ཟིན་ཚེ་ཁྲིམས་ཆད་ཕོག་སྲིད་པར་བརྟེན།ཁོང་གཉིས་ཀྱིས་ལས་འགུལ་བ་རྣམས་ཀྱི་ངོས་འཛིན་མངོན་པར་མི་གསལ་བའི་ཐོག་ནས་ལས་འགུལ་སྤེལ་བཞིན་པའི་འདྲ་པར་དང་བརྙན་འཕྲིན་རྣམས་དྲིལ་བསྒྲགས་བྱ་རྒྱུའི་འཆར་གཞི་འདིང་བཞིན་ཡོད།